Aeromobil

Aeromobil  — 1990-cı ildə Stefan Klein tərəfindən hazırlanmış və o vaxtdan bəri davamlı inkişafda olan Slovakiya uçan avtomobil layihəsi. Rəsmi internet saytından verilən məlumata görə, avtomobil 2023-cü ilin əvvəlində satışa çıxmalıdır.

 Tarix 
İlk avtomobil layihəsi 1990-cı ildə hazırlanır (çexoslovakiyada) və Aeromobil 1.0 adlandırılır. Yalnız 2014-cü ilə qədər ilk uça bilən model hazırlanır, o, həmin ilin oktyabrında ilk uçuşunu edən Aeromobil 3.0 idi. Layihəçilərin fikrincə, onlar fəlakət zamanı avtomobildə ballistik paraşüt hazırlamaq istəyirlər.

Layihənin qurucuları Stefan Klein və Yuray Vasulikdir. İnkişaf Bratislavada həyata keçirilir. Şirkətin rəsmi adı Aeromobil s.r.o-dur.

20 aprel 2017-ci il tarixində Monakonun Monte-Karlo şəhərində dizayn baxımından tamamilə fərqli yeni prototip – istehsal modelinə çevrilməli olan Aeromobil 4.0 təqdim olunur. Şirkət 500 avtomobildən ibarət ilk seriya üçün ilkin sifarişlərin başladığını elan edir.

Əvvəlcə avtomobilin buraxılışı 2018-ci ilə planlaşdırılır, lakin sonra o, əvvəlcə 2020-ci ilə, sonra isə 2023-cü ilə təxirə salınır.

2022-ci ildə ikinci model rəsmi internet saytında peyda olur – dördyerlik olan AM Next (birincisi "AM 4.0" adı ilə verilmişdir). Planlaşdırılan istehsala başlama tarixi 2027-ci ildir. Model yalnız hava taksisi kimi istifadə olunacaq.
 8 may 2015-ci il hadisəsi 
8 may 2015-ci ildə AeroMobil 3.0 prototipi sınaq uçuşu zamanı Nitra hava limanında qəzaya uğrayır. Avtomobil fırlanır və ballistik paraşüt işə düşür. Stefan Klein avtomobil idarə edir. Qəza sonrası bel ağrısı şikayəti ilə təcili yardımla xəstəxanaya aparılır, lakin həmin gün evə buraxılır. Aeromobil ön hissədən zərbə alır. Şirkət layihənin inkişafının davam edəcəyini bildirir. 2015-ci ilin iyun ayında şirkət yeni prototipin hazırlandığını açıqlayır.
 İstinadlar